stanford-oval/wikipedia huggingface dataset:
פסק דין הנדלמן
ערעור על פסק הדין

הנדלמן ערער על עצם הקביעה שביצע את העבירות הנ"ל, אך ערעורו נדחה. בערעור מתחה השופטת יהודית שיצר ביקורת על ביטולו של סעיף 236ב1(ב) לפקודת מס הכנסה, באומרה: "אני מוצאת לנכון להעיר, אף על פי שהנושא לא עלה בפנינו, כי טוב היה עושה בית משפט קמא אילו נקט במידה רבה יותר של איפוק שיפוטי בעניין בטלות סעיף 236ב1(ב). במקום להזדרז ולבטל את הוראת סעיף 236ב1(ב), ניתן היה למצוא פתרון לסוגיה של הפגיעה לכאורה בחופש העיסוק, באמצעות פרשנות הולמת של הסעיף עצמו. למשל, על ידי מתן פרשנות תכליתית לסעיף באופן שאת המונח 'יועץ מס' המופיע בו, יש לקרוא כ'יועץ מס מייצג'".
חקיקה בעקבות פסק הדין

בעקבות פסק הדין, שביטל את הסעיף שאוסר על מי שאינו רשום בפנקס יועצי המס להציג את עצמו כיועץ מס, נחקק חוק הסדרת העיסוק בייצוג על ידי יועצי מס, התשס"ה-2005, שקבע הגבלת עיסוק בייעוץ מס למורשים בלבד. לפי החוק, שונה תוארו של העוסק במקצוע מ"יועץ מס" ל-"יועץ מס מייצג". במקביל נקבע בחוק כי "רק יועצי המס, העומדים בתנאים הקבועים בחוק, רשאים לייצג נישומים בפני רשויות המדינה", והוקמה מועצת יועצי המס, שאחראית על נושא הרישום בפנקס יועצי המס המייצגים.
למי ראוי לתת את הסמכות לביקורת שיפוטית על חוקתיות החוק

בגרסאות אחדות של הצעת חוק יסוד: החקיקה, שעלו החל משנת 1975 אך אף אחת מהן לא הבשילה לחוק יסוד, הוצע שהסמכות לביטולו של חוק תיוחד לבית המשפט העליון לבדו, בהרכב מורחב שלו.
השאלה, האם ביקורת שיפוטית על חוקתיות החוק ראוי שתיעשה על ידי כל בית משפט או על ידי בית המשפט העליון לבדו, עלתה בהערת אגב בפסק דין בנק המזרחי, שבה ציין השופט מישאל חשין "דומה עליי כי טעמים כבדי משקל יתמכו בייחודה של הסמכות לבית המשפט הגבוה לצדק".
בהרצאה שנשא ב-9 ביוני 2003, ובה הזכיר גם את פסק דין הנדלמן, בחן נשיא בית המשפט העליון, אהרן ברק, חלופות אחדות בסוגיה זו. הוא שלל מכל וכל את החלופה של הקמת בית משפט לחוקה, והתמקד בהשוואה בין שתי חלופות: החלופה הריכוזית, לפיה רק בית המשפט העליון מוסמך לפסוק בדבר אי-חוקתיות של חוק, והחלופה המבוזרת, לפיה כל בית משפט רשאי לעשות זאת. מסקנתו של ברק:
יהא זה מעבר חד מדי מדמוקרטיה פרלמנטרית גרידא לדמוקרטיה פרלמנטרית־חוקתית, אם כל בית משפט וכל בית דין יוסמך להכריז על בטלות החוק. לא הרי הכרזה על בטלותה של תקנה - הנתונה לכל בית משפט ולכל בית דין במדינה, ושאינה מעוררת כל בעיה בישראל של היום - כהרי הכרזה על בטלותו של חוק - המעורר קשיים. אכן, נדרש חינוך של החברה למהותם של חוקה ושל ביקורת שיפוטית, כדי להכיר בסמכותו של כל בית משפט להכריע - ולו בין הצדדים - בשאלת חוקתיות החוק. כל עוד הדבר לא חדר עמוק להכרה ולתודעה של הציבור, עדיף לרכז את הביקורת השיפוטית בידי בית המשפט העליון הנהנה מאמון הציבור כמגן הדמוקרטיה וכבר הפעיל ביקורת זו בעבר.
עם עבור השנים, וכאשר התרבות החוקתית תעמיק בחברה שלנו, וכאשר הביקורת השיפוטית תיתפס כאמצעי טבעי וחיוני לדמוקרטיה הישראלית, תוכל הכנסת לשקול מעבר למודל הדה־צנטרליסטי, בנוסח המשפט המקובל.
הערות שוליים

↑  ישראל שדה, תקיפה עקיפה של הוראת חוק, באתר "פסק דין"
↑  חוק לתיקון פקודת מס הכנסה (מס' 110), התשנ"ו-1996, ס"ח 1561 מ-15 בפברואר 1996
↑  לדוגמה-לגבי עורך דין בסע' 20 לחוק לשכת עורכי הדין, תשכ"א-1961, לגבי משקיע פיננסי בסעיפים 2(א) ו-39(א) לחוק הסדרת העיסוק בייעוץ השקעות ובניהול תיקי השקעות, תשנ"ה-1995
↑  סעיף 236ב1(א), הקובע: "לא יעסוק אדם בייצוג נישומים אלא אם כן הוא רשאי לייצג נישומים לפי פקודה זו"
↑  אהרן ברק: "החוק אינו רק הסעיפים עצמם, אלא גם, כאמור, אביזרי החקיקה השונים. שם החוק, החלוקה לפרקים, כותרות הפרקים, כותרות המשנה, כותרות השוליים והפיסוק – כל אלה הם חלק בלתי נפרד מהחוק. על כן הם עשויים ללמד על תכליתו." פרשנות במשפט כרך שני, עמ' 319
↑  בדומה להוראת המעבר, בשנת 1968, לגבי העוסקים בייצוג - כאשר נקבע איסור ייצוג ללא רישום (ראו סעיף 236א לפקודה)
↑  בג"ץ 8424/01 משה הנדלמן נ' נציב מס הכנסה והיועץ המשפטי לממשלה, ניתן ב-30 בספטמבר 2002
↑  בג"ץ 1715/97 לשכת מנהלי ההשקעות בישראל ואחרים נ' שר האוצר ורשות ניירות ערך, ניתן ב-24 בספטמבר 1997
↑  ת"פ 4696/01 מדינת ישראל נ' הנדלמן (באתר "נבו")
↑  פ (ת"א) 4696/01 מדינת ישראל נ' משה הנדלמן, ניתן ב-10 בנובמבר 2003 (באתר "נבו")
↑  פ (ת"א) 4696/01 מדינת ישראל נ' משה הנדלמן, ניתן ב-5 בפברואר 2004 (באתר "נבו")
↑  עפ (ת"א) 70597/04 משה הנדלמן נגד מדינת ישראל, ניתן ב-1 בדצמבר 2005, פיסקה 20 לפסה"ד.
↑  חוק הסדרת העיסוק בייצוג על ידי יועצי מס, התשס"ה-2005, ס"ח 1978 מ-27 בינואר 2005, באתר הכנסת
↑   מועצת יועצי המס אתר האינטרנט הרשמי של פסק דין הנדלמן
↑  רע"א 1908/94 בנק המזרחי המאוחד בע"מ נגד מגדל כפר שיתופי, ניתן ב-9 בנובמבר 1995
↑  אהרן ברק, ביקורת שיפוטית על חוקתיות החוק: צנטרליסטית (ריכוזית) או דה־צנטרליסטית (מבוזרת), משפט וממשל ח, תשס"ה, עמ' 22-13
פרידריך השני, רוזן הסן-קאסל

פרידריך השני, רוזן הסן-קאסל (בגרמנית: Friedrich II., von Hessen-Kassel;‏ 14 באוגוסט 1720 – 31 באוקטובר 1785), היה הרוזן של הסן-קאסל בין 1760 ל-1785.
ביוגרפיה

פרידריך נולד ב-14 באוגוסט 1720 בקאסל לווילהלם, שהיה מאוחר יותר רוזן הסן-קאסל, ולדורותיאה וילהלמינה מסקסוניה-צייץ, בתו של מוריץ וילהלם, דוכס סקסוניה-צייץ.
ב-8 במאי 1740 התחתן פרידריך על ידי שליח עם מרי, נסיכת בריטניה הגדולה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך, וב-28 ביוני באותה שנה מומשו הנישואים בקאסל. לפרידריך ומרי נולדו 4 ילדים. בשנת 1745 נחת פרידריך בסקוטלנד עם 6,000 חיילים הסיאנים, על מנת לסייע לחמיו ג'ורג' השני, מלך בריטניה במיגור המרד היעקוביטי.
בשנת 1747 נטש פרידריך את משפחתו וחזר לנצרות הקתולית, ובשנת 1755 בוטלו נישואיו באופן רשמי. לאחר פרידתם, עברה אשתו וילדיו לדנמרק, שם התגוררה אחות אשתו לואיז, נסיכת בריטניה, אשת פרדריק החמישי, מלך דנמרק.
לאחר מותה של מרי בשנת 1772, התחתן פרידריך ב-10 בינואר 1773 עם פיליפינה, מרקיזת ברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה, אך לא היה לו ילדים מהנישואים האלו.
ב-1 בפברואר 1760 עלה פרידריך לשלטון ברוזנות הסן-קאסל, אך למרות שהוא הפך לקתולי בשנת 1747, תושבי הרוזנות נשארו קלוויניסטים. פרידריך השכיר לאחיינו ג'ורג' השלישי, מלך הממלכה המאוחדת בתקופת מלחמת העצמאות של ארצות הברית 22,000 חיילים, שלחמו לצד הבריטים כנגד תושבי שלוש עשרה המושבות, ועל שמם נקראו כל החיילים הגרמנים שלחמו לצד הבריטים "הסיאנים".
ב-31 באוקטובר 1785 מת פרידריך בקאסל, ובמקומו עלה לשלטון בנו וילהלם.
משפחתו

ב-8 במאי 1740 התחתן פרידריך עם מרי, נסיכת בריטניה הגדולה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך ממנה נולדו לו 4 ילדים:
וילהלם, נסיך הסן-קאסל (25 בדצמבר 1741 - 1 ביולי 1742)
וילהלם הראשון, הנסיך הבוחר מהסן (3 ביוני 1743 - 27 בפברואר 1821)
קרל, נסיך הסן-קאסל (19 בדצמבר 1744 - 17 באוגוסט 1836)
פרידריך, נסיך הסן-קאסל (11 בספטמבר 1747 - 20 במאי 1837)
צרפת באירוויזיון 2022

צרפת השתתפה באירוויזיון 2022, שהתקיים בטורינו, איטליה. זו הייתה השתתפותה ה-64 במספר של צרפת בתחרות הזמר של האירוויזיון. הנציג והשיר נבחרו באמצעות קדם לאומי, בשם "C'est vous qui décidez!", שהופק על ידי רשות השידור הצרפתית France Télévisions.‏ השיר שנבחר הוא "Fulenn" של אלוון ואהז, בשפה הברטונית.
רקע

קדם לאירוויזיון 2022 השתתפה צרפת בתחרות האירוויזיון שישים ושלוש פעמים, מאז הופעת הבכורה שלה באירוויזיון 1956. היא רשמה את ניצחונה הראשון באירוויזיון 1958 עם השיר "Dors, mon amour" בביצועו של אנדרה קלאבו. בשנות ה-60 הגיעה המדינה למקום הראשון שלוש פעמים; ב-1960, עם השיר "Tom Pillibi" של ז'קלין בואייה; בשנת 1962, עם השיר "Un premier amour" של איזבל אוברה ובאירוויזיון 1969, עם השיר "Un jour, un enfant" של פרידה בוקארה. הניצחון הצרפתי החמישי והאחרון אירע בשנת 1977 עם השיר "L'oiseau et l'enfant" בביצועה של מארי מרים. במרוצת השנים הגיעה צרפת חמש פעמים למקום השני. עם תחילת המילניום השלישי הפופולריות של צרפת בתחרות ירד. על-אף היותה חלק מ"חמש המדינות הגדולות", המדינות המעפילות אוטומטית לגמר, היא הצליחה להגיע לעשר המדינות הפותחות רק חמש פעמים. בשנת 2021 הגיעה נציגת צרפת, ברברה פראווי, למקום השני עם "Voilà".
לפני האירוויזיון

"C'est vous qui décidez!" אושר על ידי רשות השידור הצרפתית כהליך בחירת הנציג והשיר של המדינה לתחרות האירוויזיון. המנצח יבחר באמצעות שני סבבי הצבעה בערב הגמר. בסבב ההצבעה הראשון, יבחרו שמונה אמנים: שבעה באמצעות הצבעת הקהל, ואחד על פי בחירת השופטים. בסבב השני הצבעות הקהל והשופטים ישולבו לבחירת המנצח. חבר השופטים הורכב מג'ניפר, גיונס טירס, ניקולטה, סיריל פרו, ייסאולט, אגוסטין גליאנה, אלודי גוסיה, אנדרה מאנוקיאן וז'ויסה.
ב-21 ביוני 2021, עם אישור השתתפותה באירוויזיון 2022, פתחה רשות השידור הצרפתית את תקופת הגשת השירים והמועמדים לקדם, שתסתיים ב-24 באוקטובר. על השירים להיות כתובים ב-70 אחוזים ומעלה בשפה הצרפתית. המועמדים זומנו לאודישן פנימי, וכך סיננה הרשות את מספרם. האמנים והשירים שעברו את שלבי האודישנים נחשפו ב-16 בפברואר.
ב-5 במרץ זכו אלוון ואהז בתחרות עם השיר "Fulenn", ונבחר לייצג את צרפת בתחרות.
| 0 | 1 | 2 |
| --- | --- | --- |

| אמן | שיר | כותבים |
| אלוון ואהז | "Fulenn" | מרין לאביגן, אלבן מורבאן רוזיוס |
| קיפריין זני | "Ma famille" | קיפריין זני, סטפן פטרקי, ניקולאס לזוס |
| אליה | "Téléphone" | אליה, אניביטז |
| אליוט | "La tempête" | אליוט סשמיט, פרנסואה ולגרין, אליוס, גאספרד מורפי |
| הלן אין פריז | "Paris mon amour" | הלן בנאמו, וירז'יני לסדמיה, דויד לפייוור |
| ז'ואן | "Madame" | ז'ואן, אלכס פינקין |
| ז'ואנה | "Navigateure" | ז'ואנה פוקט, סאטוס, גאספרד מורפי |
| ז'וליה | "Chut" | ז'וליה פיקט, אלבן ליקו, פביין מטאיי, אנתון ויק |
| מאריוס | "Les chansons d'amour" | מאריוס ניולט, איגיט, ז'ונתן קגן |
| פאולין שאן | "Nuit Pauline" | פאולין שאן, אנתונין טארדי |
| סאם | "Il est où?" | סאם, נס, שארל בוקארה |
| סואה | "Seule" | לאדיסואה, נייתןסואה |
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. עם תום הקראת התוצאות דורגה במקום ה-24 עם 17 נקודות.
כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בראיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון.
הערות שוליים

1 2 3  Abbes, Oranie (2021-06-21). ""Eurovision France: C'est vous qui décidez" — 2022 submission period closes 24 October". Wiwibloggs. נבדק ב-2021-11-03.
↑  Jiandani, Sanjay (2021-06-21). "France: France 2 confirms participation at Eurovision 2022: national final". ESCToday. נבדק ב-2021-11-03.
↑  "Eurovision France 2022 : rendez-vous le 5 mars !". L'Eurovison au Quotidien (בצרפתית). 2022-02-15. נבדק ב-2022-02-15.
1 2  Abbes, Oranie (2022-02-16). "Eurovision France – C'est vous qui décidez: 12 acts and songs revealed for 2022 national selection". Wiwibloggs. נבדק ב-2022-02-16.
↑  Granger, Anthony (2022-01-06). "🇫🇷 France: 'Eurovision France: C'est Vous Qui Décidez' 2022 Auditions Underway". Eurovoix. נבדק ב-2022-01-28.
↑  "France 2022 : les auditions pour la sélection française ont débuté". En Route pour l'Eurovision (בצרפתית). 2022-01-06. נבדק ב-2022-01-28.
↑  Farren, Neil (2022-02-09). "🇫🇷 France: 'Eurovision France: c'est vous Qui Décidez' 2022 Entries to Be Released on February 16". Eurovoix (באנגלית בריטית). נבדק ב-2022-02-09.
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Eurovision.tv, Eurovision 2022: The Grand Final running order, ‏13/05/2022
קונצרט יובל היהלום

| --- | --- |

 סוג:  קונצרט 
 מדינה:  הממלכה המאוחדת הממלכה המאוחדת
 מיקום:  המאל 
 מועדים
 תאריכי פעילות:  4 ביוני 2012 
 אתר רשמי
 
לוגו המופע
קונצרט יובל היהלום (באנגלית: Diamond Jubilee Concert) הוא מופע שנערך בחזית ארמון בקינגהאם במאל שבלונדון, ב-4 ביוני 2012. המופע אורגן על ידי גארי בארלו, כחלק מחגיגות יובל היהלום למלכותה של אליזבת השנייה, מלכת הממלכה המאוחדת, בדומה למופעים שנערכו במהלך חגיגות יובל הזהב: הנשף בארמון והמסיבה בארמון.
המופע אורגן על ידי רשת ה-BBC ועל ידי בארלו, סולן להקת טייק ד'את. עבודות ההכנה נמשכו כשנתיים.
בקונצרט ניתנו כרטיסים ל-10,000 צופים, כאשר הצופים אשר רצו לצפות במופע פנו בדואר או באמצעות אתר אינטרנט למארגנים, ומבין 1.2 מיליוני המעוניינים, הוגרלו 10,000 הכרטיסים, בלא תשלום.
הקונצרט בוצע מבמה שנבנתה במיוחד סביב אנדרטת ויקטוריה, במרכז המאל. הבמה תוכננה על ידי האדריכל מארק פישר. הצופים במופע הוזמנו לפיקניק אחר הצהריים בגני ארמון בקינגהאם. תפריט הפיקניק הוכן על ידי השף הסטון בלומנטל.
תיאור המופע

במופע השתתפו האמנים הבאים (לפי סדר הופעתם):
רובי ויליאמס, בשירו "Let Me Entertain You" שלצידו מתופפי ומחצצרי משמר הארמון
דברי פתיחה - רוב בריידון
will.i.am וג'סי ג'י בשירים: I Gotta Feeling ו-This Is Love
ג'סי ג'י בשיר "דומינו"
JLS בשירים: "Everybody in Love" / "She Makes Me Wanna"
דברי קישור - מירנדה הארט
גארי בארלו ושריל קול בשיר "Need You Now" (גרסת כיסוי של ליידי אנטבלום)
דברי קישור - לי מק
סר קליף ריצ'רד במחרוזת שירים.
דברי קישור - ג'ימי קאר
הפסנתרן לאנג לאנג ניגן את הרפסודיות ההונגריות ורפסודיה בכחול
דברי קישור - מירנדה הארט
אלפי בו שר את או סולה מיו / "It's Now Or Never"
דברי קישור - לני הנרי
ג'ולס הולנד ורובי טרנר שרו את You Are So Beautiful
דברי קישור - ג'ימי קאר
גרייס ג'ונס שרה את Slave to the Rhythm
דברי קישור - לי מק ומירנדה הארט
אד שירן שר את "The A Team"
אנני לנוקס שרה את "There Must Be an Angel (Playing With My Heart)"
דברי קישור - ראלף האריס
רני פלמינג שרה את "Un Bel Di Vedremo"
דברי קישור - רוב בריידון
סר טום ג'ונס שר את "Mama Told Me" ואת "Delilah"
דברי קישור - לני הנרי
בשלב זה של המופע הגיעה המלכה.
רובי ויליאמס - שר את "מקי סכינאי"
דברי קישור - ראלף האריס
גארי בארלו, גארת' מאלון ו-נשות הצבא שרו את השיר "Sing" ("שירו") שנכתב על בארלו והולחן על ידי אנדרו לויד ובר לרגל יובל היהלום
דברי קישור - רוב בריידון
דיים שירלי באסי שרה את "יהלומים הם לנצח"
קיילי מינוג שרה את "Spinning Around", "Can't Get You Out of My Head", "Step Back In Time" ו- "All The Lovers"
דברי קישור - ג'ימי קאר
אלפי בו ורנה פלמינג שרו את השיר "Somewhere" (הם ניצבו על מרפסת הארמון, ולא על הבמה)
דברי קישור - רוב בריידון
סר אלטון ג'ון שר את "I'm Still Standing", "Your Song" ו-"Crocodile Rock"
דברי קישור - ראלף האריס
הוקרן סרט על חייה של המלכה, ובו קטעים מטקס הכתרתה, חתונתה, וחגיגות יובל הכסף ויובל הזהב. במקביל הסרט נגנה התזמורת של לונדון את "Beautiful Day"
ראלף האריס
סטיבי וונדר בשירים "Sir Duke", "Isn't She Lovely?", "Happy Birthday" ו- "Superstition"
דברי קישור - לי מק
להקת מאדנס בשיר: "Our House" -הופיעו מגג בניין הארמון. הלהקה שינתה את השורה האחרונה בשיר ל- "Our House, in the middle of one's street" בהתייחס לביתה של המלכה.
דברי קישור - פיטר קאי
סר פול מקרטני בשיר: "Magical Mystery Tour", "All My Loving", "Let It Be", "Live and Let Die" ו-Ob-La-Di, Ob-La-Da"
הנסיך צ'ארלס נשא נאום לכבוד יובל היהלום
שירת המנון בריטניה
בסיום הקונצרט השיאה המלכה משואה (כחלק מסדרת משואות שהושאו בכל העולם לרגל היובל), ונערך מופע זיקוקים.
שידור המופע

המופע שודר בשידור חי ברשת BBC One וברדיו ברשת רדיו 2 של ה-BBC. כמו כן קטעים מהמופע שודרו למחרת ברשת ABC האמריקאית. במופע צפו כ-14.8 מיליון צופים בממוצע (ובשיאו של המופע צפו בו 17 מיליון צופים).
צ'איאונו

צ'איאונו (טורקית Çayönü) הוא אתר ארכאולוגי מהתקופה הנאוליתית בדרום-מזרח טורקיה, כ-40 ק"מ צפונית-מערבית לעיר דיארבקיר, בסמוך לעיירה ארגאני.
הארכאולוג האמריקאי רוברט ג'ון בריידווד חפר באתר בין השנים 1964 ו-1978, ושוב בין 1985 ו-1991. לפי הממצאים היה האתר מיושב בין 7200 ו-6600 לפנה"ס לערך.
מחקר עצמות בעלי החיים שהשתמרו באתר מרמז על ביות מוקדם של החזיר. ממצאים בוטאניים רומזים לכך שתושבי האתר גידלו גם חיטה. צ'איאונו היה גם המקום בו נמצאה חתיכת הבד המוקדמת ביותר הידועה. פיסת טקסטיל זו הייתה מבד פשתן בן 9,000 שנה והוא נארג מפשתן שגדל באופן מקומי. בנוסף לכך האתר היה המרכז העיקרי לייצור חרוזים בתקופה הנאוליתית המוקדמת. ארכאולוגים גילו ארבעה פריטי נחושת מוקדמים בצ'איאונו, מתאריך 7,200 לפני הספירה. צ'איאונו הוא גם המיקום של חפצי הנחושת המוקדמים ביותר הידועים.
הערות שוליים

↑   אתר About
↑  Turkish Archaeological News, Çayönü archaeological site and Hilar Caves face oblivion, ‏29-5-2014
| היסטוריה של טורקיה |
| --- | --- | --- |
| תקופת האבן | צ'טלהויוק • גבקליטפה • הג'ילר • צ'איאונו | טורקיה |
| תקופת הברונזה | טרויה • הממלכה החתית הקדומה • האימפריה החתית • ארסלנטפה | טורקיה |
| תקופת הברזל | אוררטו • הממלכות החתיות החדשות • פריגיה • לידיה • קאריה • ליקיה • איוניה | טורקיה |
|  | אסיה הקטנה בתקופת הממלכה האחמנית • אסיה הקטנה בתקופה ההלניסטית • אסיה הקטנה בתקופה הרומית | טורקיה |
| ימי הביניים | האימפריה הביזנטית • סולטנות רום • האימפריה של טרפזונטס • האימפריה של ניקאה • האימפריה הלטינית • הנסיכויות הבייליקיות באנטוליה | טורקיה |
|  | האימפריה העות'מאנית | טורקיה |
| הרפובליקה הטורקית | מלחמת העצמאות של טורקיה • תקופת המפלגה הבודדת • התקופה הרב-מפלגתית | טורקיה |
פורטל טורקיה
| --- | --- |
בקרת זהויות :  VIAF: 239196578   WorldCat (עם VIAF): 239196578 
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
"בית הגולגולות" באתר
צרפת באירוויזיון 1957

צרפת באירוויזיון 1957 השתתפה עם השיר "La belle amour", שבוצע על ידי הזמרת הצרפתייה, פול דז'רדן.
לפני האירוויזיון

הליך הבחירה הצרפתי לאירוויזיון 1957 אינו ידוע. גורמים לא רשמיים חושבים כי רשות השידור הצרפתית הקימה קדם ארצי בשם "Sept villes, une chanson" (שבע ערים, שיר אחד). שישה מופעים נערכו מדצמבר 1956 בערים שונות ברחבי צרפת. בהתחלה, מארגני התחרות לא יידעו את המשתתפים כי המנצח יזכה לייצג את צרפת באירוויזיון, הדבר נודע למשתתפים רק לאחר ההופעה השישית. לכל עיר היו חברי מושבעים שהעניקו נקודה אחת לשיר האהוב עליהם. אף על פי שמארגני התחרות הבטיחו כי הם יערכו שבעה מופעים בשבע ערים, הם ערכו שישה. ששת הזמרים שהגיעו למקום הראשון בכל עיר זכו להעפיל לגמר הגדול. הגמר לעולם לא נערך כיוון שהמופע השישי נגמר שלושה ימים לפני מועד האירוויזיון. לכן, זוכת המופע החמישי, פול דז'רדן, נבחרה לייצג את צרפת עם השיר "La belle amour".
באירוויזיון

אירוויזיון 1957 נערך בעיר פרנקפורט, גרמניה. דז'רדן שובצה שמינית בסדר ההופעות, לפני גרמניה ואחרי אוסטריה. צרפת זכתה במקום השני עם 17 נקודות.
באירוויזיון > נקודות שהוענקו לצרפת

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |
|  |  |  |  |  גרמניה גרמניה |
| 5 נקודות | 4 נקודות | 3 נקודות | 2 נקודות | 1 נקודות |
|  |  לוקסמבורג לוקסמבורג |  |  בלגיה בלגיה  דנמרק דנמרק  בריטניה בריטניה |  הולנד הולנד |
באירוויזיון > נקודות שהוענקו מצרפת

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: גרמניה גרמניה
5 נקודות: 
4 נקודות: הולנד הולנד
3 נקודות: 
2 נקודות: 
1 נקודות:
הערות שוליים

↑  Eurovision 1957 Results: Voting & Points
צבתן נקוד

| צבתן נקוד |
| --- | --- |
 זכר בוגר
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: צבתנאים
תת־סדרה:: Neodermaptera
משפחה:: צבתניים
סוג:: צבתן
מין:: צבתן נקוד
שם מדעי
 Forficula smyrnensis

צַבתָן נקוד או צבתן מצוי (שם מדעי: Forficula smyrnensis), המכונה גם חרק מספריים או חיית מספריים, הוא חרק מסוג צבתן השייך למשפחת הצבתניים.
הצבתן הוא חרק לילי בעל גלגול חסר. אורכו בין 16 ל-26 מילימטרים, כולל הצבת. כנפי החפייה של הצבתן קצרות מאוד, כרבע מאורך הבטן בלבד, ובמרכזן כתם לבנבן - הכתמים שעל שמם נקרא הצבתן "נקוד". כנפי התעופה גדולות, אולם במנוחה הן מקופלות מספר פעמים לאורך ולרוחב, עד שהן נראות כזוג נוסף של כתמים לבנים המבצבץ מתחת לכנפי החפייה. צבע גופו של הצבתן חום אך ראשו, חזהו ורגליו בהירים יותר. לראשו שני מחושים בעלי עשרה מקטעים. לזכר גוף ארוך מלנקבה, צבת רחבה יותר בבסיסה ומעוקלת יותר. לנקבה צבת דקה יותר וישרה, בדומה לצבת הנימפות. בטנו של הזכר מחולקת לעשרה מקטעים כולל הצבת, ולנקבה רק 8 מקטעים.
מזון

בדומה לשאר בני משפחתו, הצבתן הנקוד ניזון בעיקר מצמחים ומפרחים כגון דליה, ציפורן וורד, אך לעיתים הוא צד גם חרקים קטנים כגון כנימות, דגיגי כסף ואחרים.
התנהגות

כרוב בני משפחתו, הצבתן הנקוד מעדיף מקומות אפלים, מוגנים וחשוכים. בשעות היום הוא מסתתר בסדקים ובחריצים אפלים ולחים, ובלילה הוא יוצא לחפש מזון. כאשר הוא מרגיש מאוים או בשעת ציד, הצבתן מקמר את הצבת מעל גבו.
בחורף מטילות הנקבות צבר ביצים לבנות במקום אפלולי, כדוגמת חללים תחת אבנים, בין עלי שלכת או בסדקים בקיר. בשונה מרוב החרקים, הנקבה שומרת על הנימפות לאחר בקיעתן ומאכילה אותן כחודש וחצי, עד שהן עומדות ברשות עצמן. במהלך תקופה זו הנימפות משילות את עורן כארבע פעמים.
תפוצה: הצבתן הנקוד הוא מין מזרח תיכוני. התפוצה בישראל: צפון הארץ ומרכזה, כל השנה, בעיקר בחורף.
ארסיות

למרות מראהו המאיים אין הצבתן יכול לפגוע ישירות בבני אדם. צביטתו איננה חזקה מספיק כדי לפצוע את העור והוא אינו יכול לנשוך או להעביר מחלות. בהיותו אוכל כל, הצבתן עלול להזיק לצמחייה בגינות נוי, בעיקר לפרחים. מאידך, הוא גם טורף מזיקים שונים כגון כנימות וחרקים אחרים.
תמונות

זכר מחפש מזון
זכר מחפש מזון
זכר נימפה
צרפת באירוויזיון 1959

צרפת השתתפה באירוויזיון 1959 עם השיר "Oui, oui, oui, oui", שבוצע על ידי הזמר הצרפתי ז'אן פיליפ. זוהי השתתפותה הרביעית של צרפת בתחרות הזמר של האירוויזיון, והראשונה לאחר ניצחונה באירוויזיון 1958.
לפני האירוויזיון

בשנת 1959 הכריזה רשות השידור הצרפתית כי ז'אן פיליפ נבחר לייצג את צרפת באירוויזיון 1959, שנערך בעיר קאן, צרפת. מאוחר יותר נודע כי הוא יבצע את השיר "Oui, oui, oui, oui" בתחרות.
באירוויזיון

ב-11 במרץ 1959 ביצע פיליפ את שירו על בימת התחרות. הוא שובץ ראשון בסדר ההופעות, לפני דנמרק. לאחר ההצבעה הגיע למקום השלישי עם 15 נקודות.
באירוויזיון > נקודות שהוענקו לצרפת

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  |  גרמניה גרמניה דנמרק דנמרק |  |  בלגיה בלגיה מונקו מונקו |  אוסטריה אוסטריה איטליה איטליה שווייץ שווייץ |
באירוויזיון > נקודות שהוענקו מצרפת

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: הולנד הולנד
3 נקודות: איטליה איטליה
2 נקודות: גרמניה גרמניה
1 נקודות: הממלכה המאוחדת הממלכה המאוחדת
הערות שוליים

↑  Eurovision Song Contest 1959
↑  Eurovision 1959 Results: Voting & Points
צג

ערך זה עוסק בחלק מהמחשב. אם התכוונתם למרקע מכשיר הטלוויזיה, ראו .
.
צג מחשב מודרני; דגם LCD בגודל 19 אינץ', דק ורחב
צג (מִרְקָע או מַצָּג; מכונה גם מָסָךְ וברבים מָסַכִּים) הוא התקן פלט של המחשב, אשר נכלל בקטגוריית ציוד היקפי.
הצג מתחבר למחשב דרך כרטיס גרפי אשר מעביר לו אות המייצג תמונה עומדת או תמונה נעה.
ישנם כמה סוגים של צגים למחשב:
CRT
LCD
LED
OLED
MicroLED
פלזמה
מקרן
הערה: חלק מהטכנולוגיות הן עדיין בגדר ניסוי, או מוגבלות לשימוש בטלוויזיות או במסכי טלפון חכם ומחשבי לוח בלבד וטרם נכנסו לשימוש בצגי מחשב.
מחשב לוח (טאבלט) בעל מסך דק